Akkerhaugen stasjon

Akkerhaugen stasjon var en jernbanestasjon på Sørlandsbanen i Sauherad i Telemark. Stasjonen åpnet som Akkerhaugene den 18. desember 1922 da banen ble forlenget fra Nordagutu til Gvarv. Navnet ble endret til Akkerhaugen fra 26. juli 1924. Fra 1928 til 1952 var statusen stoppested. Den 29. mars 1968 ble kryssingssporet fjernet, og fra 25. november samme år var statusen offisielt nedgradert til stoppested. Fra 1970 var Akkerhaugen holdeplass, og denne ble nedlagt i 1990. Holdeplassen ble gjenopprettet i 1992, men mistet trafikken igjen i 2002.

Stasjonsbygningen ble tegnet av Gudmund Hoel og Jens Flor ved NSB Arkitektkontor og oppført i 1920. Bygningen er solgt til private.

Kilder

Eksterne lenker 

Jernbanestasjoner på Sørlandsbanen
Nedlagte jernbanestasjoner i Norge
Jernbanestasjoner i Telemark
Midt-Telemarks historie
Jernbanestasjoner åpnet i 1922
Jernbanestasjoner nedlagt i 2002
Jernbanebyggverk i Midt-Telemark
Sauherad